Chori baxshi Umirov. Chori baxshi Umirov (28-fevral 1938-yil, Dehqonobod tumani, Qashqadaryo viloyati, Oʻzbekiston – 4-may 2024-yil, Oʻzbekiston) – oʻzbekistonlik baxshi, Oʻzbekiston Xalq baxshisi unvoni sohibi (2017). Biografiyasi. Chori baxshi Umirov 1938-yil 28-fevral kuni Qashqadaryoning Dehqonobod tumaniga qarashli „Yetimquduq“ qishlogʻida, baxshi shoir oilasida tavallud topgan. Baxshining oʻzbek dostonchiligidagi ulkan xizmatlari oʻn sakkiz ming misradan iborat. Baxshining „Sherali“ dostoni 2019-yil Termizning „Surxon-nashr“ nashriyotida chop etilgan. Chori baxshi Umirov 2024-yil 4-may kuni 86 yoshida vafot etgan.